ai4bharat/Pralekha huggingface dataset:
অসামরিকবিমানপরিবহণমন্ত্রক
দেশজুড়ে ২১টি গ্রীন ফিল্ড বিমানবন্দরও তৈরি করা হবে
নতুন দিল্লি, ১০ ফেব্রুয়ারি, ২০২২
কেন্দ্রীয় সরকার ২০০৮ সালে গ্রীন ফিল্ড বিমানবন্দর নীতি প্রণয়ন করেছে । দেশে নতুন গ্রীন ফিল্ড বিমানবন্দর তৈরির জন্য নির্দেশিকা, পদ্ধতি এবং শর্তাবলী দেওয়া হয়েছে । গ্রীন ফিল্ড বিমানবন্দর নীতির আওতায় কেন্দ্রীয় সরকার এখনও পর্যন্ত দেশজুড়ে ২১টি গ্রীন ফিল্ড বিমানবন্দর তৈরির অনুমোদন দিয়েছে । গোয়ার মোপা , মহারাষ্ট্রের নবি মুম্বাই, শিরডি ও সিন্ধুদুর্গ, কর্নাটকের কালবর্গী, বিজাপুর, হাসান ও শিমোগা, মধ্যপ্রদেশের দাতিয়া, উত্তরপ্রদেশের কুশিনগর, নয়ডা, গুজরাটের হিরাসার, ভলেরা, পুদুচেরির করাইকাল, অন্ধ্রপ্রদেশের দগদারথি, ভোগপুরম এবং ওরাভাকাল, পশ্চিমবঙ্গের দুর্গাপুর, সিকিমের পাকিয়ং, কেরালার কান্নুর, অরুণাচলপ্রদেশের হলংগিতে এই ২১টি গ্রীন ফিল্ড বিমানবন্দর গড়ে তোলা হচ্ছে । তবে এরমধ্যে দূর্গাপুর, শিরডি, সিন্ধু দুর্গ, পাকিয়ং, কান্নুর, কালবর্গী, ওরাভাকাল এবং কুশিনগরে বিমানবন্দরগুলি চালু হয়েছে । বাকি বিমানবন্দরগুলির নির্মাণ কাজ চলছে ।
কেন্দ্রীয় সরকার ২০১৮ সালে উত্তরপ্রদেশ সরকারকে নয়ডার জেওয়ারে একটি নতুন গ্রীন ফিল্ড আন্তর্জাতিক বিমানবন্দর তৈরির জন্য নীতিগত অনুমোদন দেয় । এই বিমানবন্দর গড়ে তোলার জন্য সরকারি-বেসরকারি অংশিদারিত্বের মাধ্যমে যমুনা এক্সপ্রেসওয়ে ইন্ডাস্ট্রিয়াল ডেভলপমেন্ট অথরিটিকে দায়িত্ব দেওয়া হয় । এরজন্য ১,৩৩৪ হেক্টর জমি অধিগ্রহণ করা হয়েছে । এর জন্য খরচ হয়েছে ৮,৯১৪ কোটি টাকা । ২০২৪ সালের ২৯-শে সেপ্টেম্বরের মধ্যে এর নির্মাণকাজ সম্পন্ন হবে ।
লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় অসামরিক বিমান পরিবহণ মন্ত্রী শ্রী জ্যোতিরাদিত্য এম সিন্ধিয়া ।
CG/SS/RAB
(Visitor Counter : 95
স্বাস্থ্যওপরিবারকল্যাণমন্ত্রক
ভারতে নতুন দৈনিক সংক্রমিত ১ লক্ষ জন ; ৬১ দিনের মধ্যে সর্বনিম্ন
পর পর ১১ দিন নতুন সংক্রমিতের সংখ্যা ২ লক্ষের কম
ভারতে চিকিৎসাধীন সংক্রমিতের সংখ্যা আজ ১৪,০১,৬০৯ জনে নেমে এসেছে
পর পর ২৫ দিন নতুন করে সংক্রমিতের থেকে সুস্থ হয়ে ওঠার সংখ্যা বেশি
কোভিড মুক্ত হওয়ার হার ক্রমবর্ধমান ; বর্তমানে এই হার ৯৩.৯৪ শতাংশ
পর পর ১৪ দিন দৈনিক সংক্রমণের হার ১০ শতাংশের কম-৬.৩ শতাংশ
দেশজুড়ে টিকাকরণ অভিযানে এ পর্যন্ত ২৩ কোটি ২৭ লক্ষ টিকা দেওয়া হয়েছে
নয়াদিল্লী, ৭ জুন, ২০২১
ভারতে গত ২৪ ঘণ্টায় নতুন করে সংক্রমিত হয়েছেন ১,০০,৬৩৬ জন। গত ২ মাসে যা সর্বনিম্ন। পর পর ১১ দিন দৈনিক সংক্রমিতের সংখ্যা ২ লক্ষের কম। কেন্দ্র এবং রাজ্য ও কেন্দ্রশাসিত অঞ্চলগুলির যৌথ উদ্যোগের ফলে এটি সম্ভব হয়েছে। দেশে চিকিৎসাধীন সংক্রমিতের সংখ্যা আজ ১৪,০১,৬০৯ জন। পর পর ৭ দিন এই সংখ্যা ২০ লক্ষের কম। গত ২৪ ঘণ্টায় চিকিৎসাধীন সংক্রমিতের পরিমাণ কমেছে ৭৬,১৯০। বর্তমানে দেশে মোট সংক্রমিতের মাত্র ৪.৮৫ শতাংশ সংক্রমিত। পর পর ২৫ দিন নতুন করে সংক্রমিতের থেকে সুস্থ হয়ে উঠার সংখ্যা বেশি। গত ২৪ ঘণ্টায় আরোগ্যলাভ করেছেন ১,৭৪,৩৯৯ জন। আগের দিনের তুলনায় নতুন করে আরও ৭৩,৭৬৩ জন বেশী সুস্থ হয়ে উঠেছেন। এর ফলে এ পর্যন্ত ২,৭১,৫৯,১৮০ জন আরোগ্যলাভ করেছেন। দেশে সার্বিকভাবে কোভিড মুক্তির হার ৯৩.৯৪ শতাংশ।
গত ২৪ ঘন্টায় দেশে ১৫,৮৭,৫৮৯ টি নমুনার পরীক্ষা করা হয়েছে। এ পর্যন্ত দেশে ৩৬,৬৩,৩৪,১১১ টি নমুনা পরীক্ষা করা হয়েছে। এক দিকে যেমন নমুনা পরীক্ষার সংখ্যা বেড়েছে, অন্যদিকে সংক্রমণের হার নিম্নমুখী। আজ এই হার ৬.৩৪ শতাংশ। পর পর ১৪ দিন এই হার ১০ শতাংশের কম।
দেশে এ পর্যন্ত ২৩,২৭,৮৬,৪৮২ টি টিকার ডোজ দেওয়া হয়েছে। স্বাস্থ্যকর্মীদের মধ্যে ৯৯,৬৮,৮৩৬ জন টিকার প্রথম ডোজ এবং ৬৮,৬২,০১৩ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৬২,০৬,৬৬১ জন প্রথম ডোজ এবং ৮৬,৭১,৭৫৮ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ২,৮৬,১৮,৫১৪ জন এবং দ্বিতীয় ডোজ পেয়েছেন ১,৬৮,৩০২ জন। ৪৫-৬০ বছর বয়সী নাগরিকদের মধ্যে প্রথম ডোজ পেয়েছেন ৭,১০,৪৪,৯৬৬ জন। আর দ্বিতীয় ডোজ পেয়েছেন ১,১৩,৩৪,৩৫৬ জন। যাঁদের বয়স ৬০এর ওপরে তাঁদের মধ্যে ৬,০৬,৭৫,৭৯৬ জন প্রথম ডোজ এবং ১,৯২,৩৫,২৮০ জন দ্বিতীয় ডোজ পেয়েছেন।
CG/CB /NS
(Visitor Counter : 112
প্রতিরক্ষামন্ত্রক
“আজাদি কা অমৃত মহোৎসব”
হিন্দন বিমান বাহিনী ঘাঁটিতে ভারতীয়ের সাহসিকতা পুরস্কারের সম্মান সূচক অনুষ্ঠান
নয়াদিল্লী, ১৪ আগস্ট, ২০২১
“আজাদি কা অমৃত মহোৎসব” এর বিষয় ভাবনার আওতায় দেশের স্বাধীনতার ৭৫তম দিবস উদযাপনের প্রাক্কালে হিন্দন বায়ুসেনা ঘাঁটিতে সাহসিকতা পুরস্কারপ্রাপ্ত ব্যক্তি এবং তাদের পরিবারকে সম্মান জানাতে এক সংবর্ধনা সভার আয়োজন করা হয়। অনুষ্ঠানে অশোক চক্র সেনা মেডেল পুরস্কার প্রাপ্ত প্রয়াত মেজর মোহিত শর্মা'র পরিবারের সদস্য এবং বীরচক্র পুরস্কার প্রাপ্ত কর্নেল তেজেন্দ্র পাল ত্যাগী'কে সম্মান জানানো হয়।
প্রয়াত মেজর মোহিত শর্মা'র পিতা - মাতা শ্রী রাজেন্দ্র প্রসাদ শর্মা ও সুশীলা শর্মা এবং কর্নেল তেজেন্দ্র পাল ত্যাগী ও তাঁর স্ত্রী এদিন এই অনুষ্ঠানে উপস্থিত ছিলেন। হিন্দন বিমান বাহিনী ঘাঁটির এয়ার অফিসার কম্যান্ডিং, এয়ার কমোডর মণীশ কুমার গুপ্ত অনুষ্ঠানে উপস্থিত ব্যক্তিদের সম্মান জানান। জিএপি পোর্টালে নাম নথিভুক্ত করা শিক্ষার্থীদের এই অনুষ্ঠান দেখার আমন্ত্রণ জানানো হয়েছিল।
এই সম্মান পেয়ে যথেষ্টই গর্ববোধ করেন তাঁরা। জম্মু-কাশ্মীরে কুপওয়ারা জেলায় ২০০৯ সালে জঙ্গী দমন অভিযান এবং ১৯৭১-এর যুদ্ধের বিষয়ের ওপর একটি ভিডিও ক্লিপ উপস্থিত দর্শকদের সামনে উপস্থাপন করা হয়। উল্লেখ্য ১৯৭১এর যুদ্ধে অংশগ্রহণকারী কর্নেল টি পি ত্যাগী তাঁর যুদ্ধের অভিজ্ঞতার কথা উপস্থিত দর্শকদের সঙ্গে ভাগ করে নেন।
CG/SS/NS
(Visitor Counter : 116
ইস্পাতমন্ত্রক
কেন্দ্রীয় ইস্পাত মন্ত্রী শ্রী জ্যোতিরাদিত্য এম সিন্ধিয়া মুম্বাইয়ে ইন্ডিয়া স্টিল ২০২৩ উদ্বোধন করবেন
নয়াদিল্লি, ১৭ এপ্রিল, ২০২৩
কেন্দ্রীয় বাণিজ্য ও শিল্প মন্ত্রক এবং বণিকসভা ফিকি-র সঙ্গে বাণিজ্য দপ্তরের সহযোগিতায় কেন্দ্রীয় ইস্পাত মন্ত্রক ইন্ডিয়া স্টিল ২০২৩ – এর আয়োজন করছে। ইস্পাত শিল্প নিয়ে সম্মেলন ও আন্তর্জাতিক প্রদর্শনী ভিত্তিক এই আয়োজন মুম্বাইয়ের গোরেগাঁও এ – এ মুম্বাই প্রদর্শনী কেন্দ্রে আগামী ১৯ – ২১ এপ্রিল অনুষ্ঠিত হবে।
শিল্প নেতৃবৃন্দ, নীতি নির্ধারক এবং ইস্পাত শিল্পের সাম্প্রতিক অগ্রগতি, চ্যালেঞ্জ ও সম্ভাবনা নিয়ে বিশেষজ্ঞরা আলোচনায় অংশ নেবেন।
ইন্ডিয়া স্টিল ২০২৩’র উদ্বোধন হবে আগামী ১৯ এপ্রিল। অসামরিক বিমান পরিবহণ ও ইস্পাত মন্ত্রী শ্রী জ্যোতিরাদিত্য এম সিন্ধিয়া উদ্বোধনী অনুষ্ঠানে ভাষণ দেবেন। ইস্পাত ও গ্রামোন্নয়ন প্রতিমন্ত্রী শ্রী ফগগন সিং কুলাস্তে, ইস্পাত মন্ত্রকের সচিব শ্রী নগেন্দ্রনাথ সিনহা সহ পদস্থ সরকারি আধিকারিকবৃন্দ এবং বিশিষ্ট বক্তাদের মধ্যে ফিকির সভাপতি সুব্রকান্ত পান্ডা এবং সেইল – এর চেয়ারপার্সন শ্রীমতী সোমা মন্ডল অন্যদের ভাষণ দেবেন। অনুষ্ঠানে ইস্পাত শিল্পের সাম্প্রতিক উৎপাদন সামগ্রী এবং উদ্ভাবনী বিষয়গুলিকে প্রদর্শনীতে তুলে ধরা হবে।
তিন দিনের এই অনুষ্ঠানে লজিস্টিক পরিকাঠামোর সম্প্রসারণ, ভারতীয় ইস্পাত শিল্পের চাহিদা বৃদ্ধির দিক, গ্রিন স্টিলের মাধ্যমে আগামী দিনে সুস্থায়ী লক্ষ্য নিরূপণ প্রভৃতি বিষয় নিয়ে আলোচনা হবে। সম্মেলনে অংশীদাররা ইস্পাত শিল্পের ভবিষ্যৎ নিয়ে তাঁদের অভিজ্ঞতা ও মতামত বিনিময় করবেন। সহযোগিতার বাতাবরণ গড়ে তোলা এবং এই শিল্পের উদ্ভাবনী দিকের প্রসারের উপর জোর দেওয়া হবে। ইন্ডিয়া স্টিল ২০২৩-তে ইস্পাত শিল্পের মূল বিষয়গুলিয়ে একাধিক গোলটেবিল বৈঠকেরও সম্ভাবনা রয়েছে।
প্রতি দু’বছর অন্তর এই সম্মেলনের আয়োজন করা হয় এবং এতে ভারতীয় ইস্পাত শিল্পের ভবিষ্যৎ সম্ভাবনা নিয়ে আলোকপাত করা হয়। ইন্ডিয়া স্টিল ২০২৩ সম্বন্ধে বিস্তারিত জানতে এবং এই অনুষ্ঠানে নাম নথিভুক্ত করতে এই লিঙ্কে ক্লিক করুন - www.indiasteelexpo.in
PG/AB/SB
(Visitor Counter : 62
কৃষিমন্ত্রক
আজাদি কা অমৃত মহোৎসবের অঙ্গ হিসেবে ২৫ থেকে ৩০এ এপ্রিল ‘কিষাণ ভাগিদারী, প্রাথমিকতা হামারি’ কর্মসূচি পালিত হবে
নয়াদিল্লী, ২৪ এপ্রিল, ২০২২
কেন্দ্রীয় কৃষি ও কৃষক কল্যাণ মন্ত্রক কেন্দ্রের বিভিন্ন মন্ত্রক ও দপ্তরের সঙ্গে যৌথভাবে ২৫ থেকে ৩০শে এপ্রিল একটি কর্মসূচি পালন করবে। এই কর্মসূচির আওতায় কৃষি ও কৃষক কল্যাণ দপ্তর প্রতিটি কৃষি বিজ্ঞান কেন্দ্রে কৃষি মেলার আয়োজন করবে। এছাড়াও প্রাকৃতিক কৃষি কাজ নিয়ে প্রদর্শনী অনুষ্ঠিত হবে। কেন্দ্রীয় কৃষি মন্ত্রী কমন সার্ভিস সেন্টার আয়োজিত শষ্য বীমা সংক্রান্ত দেশব্যাপি একটি কর্মশালার সূচনা করবেন।
গ্রামোন্নয়ন মন্ত্রকের সঙ্গে কৃষি মন্ত্রক ডিএওয়াই-এনআরএলএম-এর আওতায় কৃষি ক্ষেত্রে বাস্তুতন্ত্র ও প্রাণী বিকাশ নিয়ে একটি ওয়েবিনারের আয়োজন করবে। এছাড়াও এক জেলা, এক পণ্য শীর্ষক একটি ওয়েবিনার শিল্প ও বাণিজ্য মন্ত্রক এবং খাদ্য প্রক্রিয়াকরণ মন্ত্রক আয়োজন করবে। ৭৫ জন কৃষক এবং শিল্পোদ্যোগীকে নিয়ে জাতীয় আত্মনির্ভর ভারত কনক্লেভ অনুষ্ঠিত হবে। ১ কোটির বেশি কৃষক এবং কৃষি কাজে যুক্ত ব্যক্তিরা অনলাইনে অথবা অফলাইনে এই অনুষ্ঠানে যোগদান করতে পারবেন। স্বাধীনতার ৭৫তম বর্ষপূর্তি উপলক্ষ্যে এই অভিযানে যেসব কর্মসূচিগুলিকে প্রচারের আলোয় নিয়ে আসা হবে সেগুলি হলো :
সবুজ বিপ্লব : খাদ্যশস্য উৎপাদনের স্বনির্ভরতা
উদ্যান পালনে সবথেকে বেশি উৎপাদিত ফসল- আদা, কলা, আম ও পেঁপে
সবুজ বিপ্লব 
মিষ্টি বিপ্লব : মধু উৎপাদন
সেচ ব্যবস্থার উন্নয়ন
কৃষিকাজে তথ্য যোগাযোগ প্রযুক্তির ব্যবহার
দূরসঞ্চার ব্যবস্থাপনা, জিআইএস, ড্রোনের ব্যবহার
কৃষিকাজে জৈব প্রযুক্তি
জল সঞ্চয় ব্যবস্থাপনা
বীজ ও সারে স্বনির্ভর হয়ে ওঠা
কৃষিকাজে যন্ত্রের ব্যবহার
সয়েল হেল্থ ম্যানেজমেন্ট
কীটপতঙ্গ নিয়ন্ত্রণে প্রয়োজনীয় ব্যবস্থা
কিষাণ ভাগিদারী প্রাথমিকতা হামারি কর্মসূচির মাধ্যমে কেন্দ্রের যেসব প্রকল্পের সাফল্যের কথা তুলে ধরা হবে সেগুলি হলো-
প্রধানমন্ত্রী কিষাণ সম্মান নিধি, প্রধানমন্ত্রী ফসল বীমা যোজনা, প্রধানমন্ত্রী কৃষি সিঞ্চন যোজনা- এক ফোঁটা জলে অনেক শস্য উৎপাদন, প্রধানমন্ত্রী কিষাণ মান ধন যোজনা, কিষান ক্রেডিট কার্ড, কৃষিকাজে ঋণের সংস্থান, জাতীয় স্তরে বৈদ্যুতিন ব্যবস্থাপনার সাহায্য কৃষি বাজার বা ই-ন্যাম, কৃষি পণ্য উৎপাদক সংগঠন, সয়েল হেল্থ কার্ড, জৈব ও প্রাকৃতিক কৃষিকাজ, শস্য সংরক্ষণ ও শস্যের পৃথকীকরণ, মৌ পালন, কৃষিকাজে যন্ত্রের ব্যবহার, জাতীয় খাদ্য নিরাপত্তা মিশন, বীজ ও ফসল রোপনের অন্যান্য উপাদান, উদ্যান পালন দপ্তরের সঙ্গে কৃষি মন্ত্রককে যুক্ত করার উদ্যোগ, সংস্কারের ক্ষেত্র প্রসারিত করা, আরকেভিওয়াই- কৃষিকাজের জন্য রাস্তার, কৃষিক্ষেত্রে নতুন শিল্পোদ্যোগ।
CG/CB/NS
(Visitor Counter : 113
সংস্কৃতিমন্ত্রক
প্রতিষ্ঠার সূচনাকাল থেকে জাতীয় সংস্কৃতি তহবিল ৫২টি প্রকল্পের কাজ সম্পূর্ণ করেছে
নয়াদিল্লি, ১৯ জুলাই, ২০২২
একটি ট্রাস্ট হিসেবে জাতীয় সংস্কৃতি তহবিল  গঠিত হয় ১৯৯৬ সালে। এটি পরিচালনার দায়িত্বে রয়েছে একটি প্রশাসনিক পরিষদ ও পরিকল্পনা কার্যকর কমিটি। পরিষদের নেতৃত্বে রয়েছেন কেন্দ্রীয় সংস্কৃতি মন্ত্রী এবং কমিটির শীর্ষে রয়েছেন কেন্দ্রীয় সংস্কৃতি সচিব। জাতীয় সংস্কৃতি তহবিলের মূল লক্ষ্য হল সরকারি ও বেসরকারি ক্ষেত্র এবং বিভিন্ন বেসরকারি প্রতিষ্ঠানের সঙ্গে সমন্বয় রক্ষা করে সংস্কৃতি ও ঐতিহ্য ক্ষেত্রে এক যৌথ অংশীদারিত্ব গড়ে তোলা যার মাধ্যমে ভারতের সমৃদ্ধ ঐতিহ্য ও সংস্কৃতি রক্ষার কাজ অব্যাহত রাখা যায়। প্রতিষ্ঠার সূচনাকাল থেকে জাতীয় সংস্কৃতি তহবিল এ পর্যন্ত ৫২টি প্রকল্পের কাজ সম্পূর্ণ করেছে।
মঙ্গলবার লোকসভায় এক প্রশ্নের লিখিত উত্তরে এ তথ্য পেশ করেন কেন্দ্রীয় সংস্কৃতি ও পর্যটন এবং উত্তর-পূর্বাঞ্চলের উন্নয়ন সংক্রান্ত দপ্তরের মন্ত্রী শ্রী জি কিষাণ রেড্ডি।
PG/SKD/DM/
(Visitor Counter : 100
ভূ-বিজ্ঞানমন্ত্রক
আজ সন্ধ্যার মধ্যে ঘূর্ণিঝড় ‘তিতলি’র তীব্রতা কমবে
নয়াদিল্লি, ১১ অক্টোবর, ২০১৮
অতি তীব্র ঘূর্ণিঝড় ‘তিতলি’ অন্ধ্রপ্রদেশের উত্তর উপকূল ও পার্শ্ববর্তী দক্ষিণ ওড়িশা পেরিয়ে পশ্চিম-উত্তর-পশ্চিম দিকে প্রতি ঘন্টায় প্রায় ১৩ কিলোমিটার গতিবেগে এগিয়েছে। আজ সকালের দিকে এই ঘূর্ণিঝড় দক্ষিণ ওড়িশার গোপালপুরের ৯০ কিলোমিটার পশ্চিম-দক্ষিণ-পশ্চিম ও ফুলবনির দক্ষিণ-পূর্ব-দক্ষিণে ঘণীভূত হয়। আগামী ১২ ঘন্টায় উত্তর-পশ্চিমের দিকে কিছুটা এগিয়ে তারপর উত্তর-পূর্বের দিকে ঘুরে ওড়িশা পেরিয়ে গাঙ্গেয় পশ্চিমবঙ্গে ঘূর্ণিঝড়ের প্রবেশের সম্ভাবনা রয়েছে। ধীরে ধীরে ঘূর্ণিঝড়ের তীব্রতা হ্রাস পাওয়ার সম্ভাবনাও রয়েছে।
পশ্চিম-মধ্য আরব সাগর থেকে অতি তীব্র ঘূর্ণিঝড় লুবান পশ্চিম-দক্ষিণ-পশ্চিম দিকে ৭ কিলোমিটার/ঘন্টা বেগে ধেয়ে এসে আজ সকাল সাড়ে আটটা নাগাদ ওমানের সালাহারের কাছে অবস্হান করে। লুবান ঘূর্ণিঝড়ের তীব্রতা আরো বৃদ্ধি পেয়ে আগামী ৪ দিনে ইয়েমেন ও দক্ষিণ ওমান উপকূলে পৌঁছানোর সম্ভাবনা রয়েছে।
CG/SC/NS/…
(Visitor Counter : 98
ক্ষুদ্র, অতিক্ষুদ্রওমাঝারিশিল্পমন্ত্রক
কার্গিল-লেহ্-তে খাদি কর্মসংস্থান সৃষ্টির মাধ্যমে হাসি ফুটিয়েছে
নয়াদিল্লী, ২ নভেম্বর, ২০২০
কার্গিল এবং লেহ্ হিমালয়ের শান্ত মনোরম পরিবেশের এক উপত্যকা। এই অঞ্চলে সুস্থায়ী কর্মসংস্থানের মাধ্যমে খাদি এবং গ্রামীণ শিল্পোদ্যোগ কমিশন  সাধারণ মানুষের মুখে হাসি ফুটিয়েছে।
২০১৭-১৮ সালে কেভিআইসি প্রধানমন্ত্রী কর্মসংস্থান সৃষ্টি কর্মসূচি মূলক জনকল্যাণমুখী কর্মসূচির আওতায় কার্গিল এবং লেহ্-তে এক হাজারের কাছাকাছি বিভিন্ন ছোট ও মাঝারি উৎপাদন কেন্দ্র গড়ে তোলে। মাত্র সাড়ে তিন বছরে এর মাধ্যমে ৮ হাজার ২০০-রও বেশি স্থানীয় যুবকের কর্মসংস্থানের সুযোগ তৈরি হয়েছে। ২০১৭-১৮ সাল থেকে এই উৎপাদন কেন্দ্রগুলিকে ৩২.৩৫ কোটি টাকা অর্থ সাহায্য করা হয়েছে।
স্থানীয় মানুষের উপার্জনের সুবিধার্থে এবং জীবন জীবিকার সাহায্যের জন্য কেভিআইসি সিমেন্ট ব্লক উৎপাদন কেন্দ্র থেকে শুরু করে লোহা, ইস্পাত সামগ্রী উৎপাদন কেন্দ্র, গাড়ি মেরামত কর্মশালা, দর্জি, কাঠের আসবাবপত্র উৎপাদন কেন্দ্র, সাইবার ক্যাফে, বিউটি পার্লার এবং স্বর্ণালঙ্কার তৈরির কেন্দ্র ইত্যাদি নানা ক্ষেত্রে সমর্থন যুগিয়েছে। এমনকি কোভিড-১৯এর জেরে লকডাউনের মধ্যে ২০২০-২১ অর্থবর্ষের প্রথম ৬ মাসে কেভিআইসি কার্গিলে ২৬টি এবং লেহ্-তে নতুন প্রকল্প প্রতিস্থানের জন্য সাহায্য করেছে। এর মাধ্যমে এই দুই অঞ্চলে সাড়ে তিনশো ব্যক্তির কর্মসংস্থানের সুযোগ তৈরি হয়েছে।
কেভিআইসি ২০১৭-১৮ থেকে ২০২০-২১ অর্থবর্ষের ৩০শে সেপ্টেম্বর পর্যন্ত কার্গিলে ৮০২ এবং লেহ্-তে ১৯১টি প্রকল্প প্রতিস্থাপন করেছে। এর মাধ্যমে কার্গিলে ৬ হাজার ৭৮১ এবং লেহ্-তে ১ হাজার ৪২১ জনের কর্মসংস্থান সৃষ্টি হয়েছে।
কেভিআইসি-র চেয়ারম্যান শ্রী বিনয় কুমার সাকসেনা জানিয়েছেন, কার্গিল এবং লেহ্-তে পরিবেশগত সমস্যার মোকাবিলা করে এই অঞ্চলের উন্নয়নে প্রধানমন্ত্রী যে দৃষ্টিভঙ্গী ব্যক্ত করেছেন তার সঙ্গে সামঞ্জস্য বজায় রেখে উন্নয়ন কর্মযোজ্ঞ চলছে। এই দুই অঞ্চলে বিভিন্ন ক্ষেত্রে অপার সম্ভাবনা রয়েছে। মাত্র ৬ মাসেই লেহ্ এবং কার্গিল দেশের অন্যান্য অংশের সাথে যুক্ত হয়েছে এবং এখানকার উৎপাদন কেন্দ্রগুলি থেকে উৎপাদিত পণ্য সামগ্রী সাড়া দেশে ছড়িয়ে পরছে। কর্মসংস্থান সৃষ্টি হওয়ার ফলে এই দুই অঞ্চলের মানুষের মুখে হাসি ফুটেছে।
CG/ SS/NS
(Visitor Counter : 157
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১০ জুন, ২০২২
দেশ জুড়ে টিকাকরণ অভিযানে এ পর্যন্ত ১৯৪ কোটি ৭৬ লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ৩৬ হাজার ২৬৭।
মোট সংক্রমিতের ০.০৮ শতাংশ চিকিৎসাধীন।
বর্তমানে কোভিড মুক্ত হওয়ার হার ৯৮.৭০ শতাংশ।
গত ২৪ ঘন্টায় আরোগ্য লাভ করেছেন ৩ হাজার ৭৯১ জন।
সারা দেশে এ পর্যন্ত মোট সুস্থ হয়েছেন ৪ কোটি ২৬ লক্ষ ৪৪ হাজার ৯২ জন।
গত ২৪ ঘন্টায় নতুন করে সংক্রমিত হয়েছেন ৭ হাজার ৫৮৪ জন।
দৈনিক সংক্রমিতের হার ২.২৬ শতাংশ।
সাপ্তাহিক সংক্রমিতের হার ১.৫০ শতাংশ।
মোট নমুনা পরীক্ষা হয়েছে ৮৫ কোটি ৪১ লক্ষ।
গত ২৪ ঘণ্টায় ৩ লক্ষ ৩৫ হাজার ৫০টি নমুনা পরীক্ষা হয়েছে।
CG/SS/SB
(
প্রধানমন্ত্রীরদপ্তর
এন ভিত্তলের প্রয়াণে প্রধানমন্ত্রীর শোক প্রকাশ
নয়াদিল্লি, ০৩ অগাস্ট, ২০২৩
প্রধানমন্ত্রী শ্রী নরেন্দ্র মোদী প্রাক্তন সরকারি আমলা এন ভিত্তলের প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “এন ভিত্তলজী একজন অসামান্য আমলা ছিলেন। বিভিন্ন ক্ষেত্রে ভারতের উন্নয়নে তাঁর গুরুত্বপূর্ণ ভূমিকা রয়েছে। গুজরাটের উন্নয়নেও তিনি বিশেষ অবদান রাখেন। এন ভিত্তলের প্রয়াণে আমি মর্মাহত। তাঁর পরিবার-পরিজন ও বন্ধুবান্ধবদের জানাই সমবেদনা। ওঁ শান্তি”!
CG/PM/SB
(
অর্থমন্ত্রক
'তুরন্ত শুল্ক' শীর্ষক কর্মসূচির আওতায় কাগজহীন রপ্তানি শুরু করেছে কেন্দ্রীয় অপ্রত্যক্ষ কর ও শুল্ক  পর্ষদ
নয়াদিল্লি, ২৩ জুন, ২০২০
কেন্দ্রীয় অপ্রত্যক্ষ কর ও শুল্ক  পর্ষদের চেয়ারম্যান শ্রী অজিত কুমার গতকাল  রপ্তানীর অনুমতি দেওয়ার পরে রপ্তানিকারকদের কাছে বৈদ্যুতিন উপায়ে রসিদ প্রেরণ করা যায় এমন একটি সুরক্ষিত কিউআর কোড 'শিপিং বিল' ব্যবস্থাপনার সূচনা করেছেন। এর ফলে রপ্তানিকারকরা শুল্ক কর্মকর্তাদের কাছে রপ্তানির প্রমাণস্বরূপ এই রসিদ দেখাতে পারবেন। রপ্তানির প্রক্রিয়াটি পুরোপুরি কাগজহীন বৈদ্যুতিন উপায়ে পরিচালিত হবে। সিবিআইসি 'তুরন্ত শুল্ক'শীর্ষক কর্মসূচির আওতায় এই প্রক্রিয়াটি চালাবে। এতে আমদানিকারী এবং রপ্তানিকারকদের সময় যেমন বাঁচবে, তেমনই প্রযুক্তির ওপর নির্ভরশীল হয়ে বাণিজ্য ক্ষেত্রেও সুবিধা মিলবে। বিশ্ব ব্যাঙ্ক জানিয়েছে সীমান্ত বাণিজ্যের সুবিধার ক্ষেত্রে ভারতের অবস্থানের পরিসংখ্যান আগের চেয়ে যথেষ্ট ভাল অবস্থায় রয়েছে।
শ্রী অজিত কুমার জানিয়েছেন, রপ্তানি ক্ষেত্রে এই বৈদ্যুতিন উপায়ে 'শিপিং বিল' প্রক্রিয়া আরও বেশি স্বচ্ছতা আনবে। দ্রুততার সঙ্গে এই 'শিপিং বিল' তৈরি করাও সম্ভব হবে। ২০২১ সালের ১ জানুয়ারির মধ্যে দেশ জুড়ে এই প্রক্রিয়া লাগু করা হবে বলেও তিনি জানিয়েছেন।
(CG/SS/DM
নির্বাচনকমিশন
শ্রী অরুণ গোয়েল নতুন ইলেকশন কমিশনার হিসেবে দায়িত্বভার গ্রহণ করেছেন
নয়াদিল্লি, ২১ নভেম্বর, ২০২২
ভারতের নতুন ইলেকশন কমিশনার হিসেবে শ্রী অরুণ গোয়েল দায়িত্বভার গ্রহণ করেছেন। মুখ্য নির্বাচন কমিশনার শ্রী রাজীব কুমার বর্তমানে নেপালে সংসদীয় নির্বাচনে আন্তর্জাতিক পর্যবেক্ষক হিসেবে সেখানে সফররত থাকাকালীন ব্যক্তিগতভাবে শ্রী অরুণ গোয়েলকে এই পদে নিযুক্ত হওয়ার জন্য সেখান থেকেই অভিনন্দন জানিয়েছেন। নির্বাচন কমিশনে তাঁকে স্বাগত জানিয়ে শ্রী কুমার বলেছেন, প্রশাসনিক ক্ষেত্রে শ্রী গোয়েলের বিশাল এবং বৈচিত্র্যময় অভিজ্ঞতা নির্বাচনী প্রক্রিয়াকে আরও অন্তর্ভুক্তিমূলক, সুগম এবং অংশগ্রহণমূলক করে তোলার প্রক্রিয়ার কাজকে শক্তিশালী করবে। শ্রী অরুণ গোয়েল  আইএএস। ইংল্যান্ডে কেমব্রিজ বিশ্ববিদ্যালয়ে চার্চিল কলেজ থেকে উন্নয়নমূলক অর্থনীতিতে ডিস্টিংসন নিয়ে তিনি স্নাতকোত্তর হন। তিনি গণিতে এমএসসি।
ভারত সরকারের যেসব পদে তিনি নিযুক্ত ছিলেন
সময়
Ø ভারি শিল্প মন্ত্রকের সচিব ২০২০-২২
Ø সংস্কৃতি মন্ত্রকের সচিব ২০১৮-১৯
Ø শ্রম এবং কর্মসংস্থান মন্ত্রকের এএসঅ্যান্ডএফএ ২০১৭
Ø দিল্লি উন্নয়ন কর্তৃপক্ষের ভাইস চেয়ারম্যান ২০১৫-১৬
Ø অর্থমন্ত্রক এবং শুল্ক দপ্তরের যুগ্ম সচিব ২০১২-১৪
Ø নগরোন্নয়ন মন্ত্রকের যুগ্ম সচিব ২০১১
পাঞ্জাব সরকারের বিভিন্ন পদে
Ø শক্তি এবং সেচ দপ্তরের প্রধান সচিব ২০১০
Ø আবাসন ও নগরোন্নয়নে দপ্তরের প্রধান সচিব ২০০৭-২০০৯
Ø ব্যয় দপ্তরের সচিব ২০০৬
Ø পাঞ্জাব শিল্প এবং রপ্তানীর ম্যানেজিং ডিরেক্টর ২০০৩-২০০৫
নিগম
Ø পাঞ্জাব ওয়্যারহাউসিং কর্পোরেশনের ম্যানেজিং ডিরেক্টর ২০০১-২০০২
Ø জেলা নির্বাচনী আধিকারিক/কালেক্টর লুধিয়ানা ১৯৯৫-২০০০
Ø চন্ডীগড় শিল্প এবং পর্যটনে ম্যানেজিং ডিরেক্টর ১৯৯৪
উন্নয়ন নিগম
Ø জেলা নির্বাচনী আধিকারিক/কালেক্টর ভাতিন্দা ১৯৯৩
PG/AB/NS
(Visitor Counter : 126
প্রধানমন্ত্রীরদপ্তর
যাঁরা পদ্ম সম্মানে ভূষিত হলেন, তাঁদের প্রত্যেককে প্রধানমন্ত্রীর অভিনন্দন
নয়াদিল্লি, ২৫ জানুয়ারি, ২০২২
প্রধানমন্ত্রী শ্রী নরেন্দ্র মোদী পদ্ম সম্মানে ভূষিত প্রত্যেককে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “যাঁরা পদ্ম সম্মানে ভূষিত হলেন, তাঁদের সকলকে অভিনন্দন জানাই। তাঁদের অভীষ্ট লক্ষ্য অর্জনে সারা দেশ আনন্দিত। সমাজের প্রতি তাঁদের অবদানের জন্য আমরা প্রত্যেকে গর্বিত”।
CG/CB/SB
(
মানবসম্পদবিকাশমন্ত্রক
সহোদয় বিদ্যালয় গোষ্ঠীর ২৭তম জাতীয় বার্ষিক সম্মেলনে শ্রী সুভাষ সরকার বক্তব্য রেখেছেন
নয়াদিল্লী, ১৭ জানুয়ারি, ২০২২
সিবিএসই সহোদয় বিদ্যালয় গোষ্ঠীর ২৭তম জাতীয় বার্ষিক সম্মেলনের আয়োজন করে। গোয়ালিয়রের সহোদয় সমিতির উদ্যোগে আজ ভার্চুয়াল পদ্ধতিতে এই সম্মেলন অনুষ্ঠিত হয়েছে। মধ্যপ্রদেশের মুখ্যমন্ত্রী শ্রী শিবরাজ সিং চৌহান প্রধান অতিথি হিসেবে অনুষ্ঠানে উপস্থিত ছিলেন। কেন্দ্রীয় শিক্ষা প্রতিমন্ত্রী শ্রী সুভাষ সরকার এই অনুষ্ঠানে বিশেষ অতিথি হিসেবে উপস্থিত ছিলেন।
গোয়ালিয়রের সহোদয় সমিতির উদ্যোগে আয়োজিত এই সম্মেলনের প্রশংসা করে শ্রী চৌহান বলেন, রাজ্যজুড়ে সমিতি শিক্ষাক্ষেত্রে গুরুত্বপূর্ণ অবদান রেখেছে। স্বামী বিবেকানন্দের শিক্ষার ওপর ভাবনার কথা উল্লেখ করে মুখ্যমন্ত্রী, মধ্যপ্রদেশ সরকারের শিক্ষাক্ষেত্রের উন্নতির জন্য বিভিন্ন পদক্ষেপের কথা উল্লেখ করেন ।
শ্রী সরকার তাঁর ভাষণের শুরুতে বলেন, ‘আও কাল কে ভারত কি তসবির বানায়ে’। তিনি জ্ঞানের সর্বোচ্চ ক্ষমতা, যৌথভাবে ভাবনা-চিন্তা ও সবার মধ্যে সবকিছু ভাগ করে নেওয়ার সংস্কৃতির কথা তাঁর ভাষণে তুলে ধরেন। ২০২০র জাতীয় শিক্ষা নীতির প্রসঙ্গ উল্লেখ করে মন্ত্রী বলেন, নতুন শিক্ষানীতি অনুযায়ী শিক্ষাকে আরও সর্বাঙ্গীন, সমন্বিত ও উপভোগ্য করে তোলার উদ্যোগ নেওয়া হয়েছে। শিল্পকর্ম ও খেলাধুলাকে নতুন শিক্ষানীতিতে যুক্ত করা হয়েছে। মন্ত্রী এই প্রসঙ্গে প্রধানমন্ত্রীর মাইক্রো লার্নিং প্রোগ্রামের কথা উল্লেখ করেন। তিনি সিবিএসই-র বিদ্যালয়গুলিতে আধুনিক শিক্ষা ব্যবস্থায় পঠন-পাঠনের জন্য সংস্থার প্রশংসা করেছেন। ডাঃ সরকার বলেন, আজাদি কা অমৃত মহোৎসব আজ দেশজুড়ে পালিত হচ্ছে। এই সময়ে সহোদয় স্কুল গোষ্ঠীর ২৭তম সিবিএসই-র বার্ষিক সম্মেলন অত্যন্ত তাৎপর্যপূর্ণ।
শ্রী সরকার ডিজিটাল আর্ট গ্যালারি, নব-কলা বিথিকার উদ্বোধন করেছেন। দেশের বিভিন্ন প্রান্তের সিবিএসই অনুমোদিত বিদ্যালয়ের ছাত্রছাত্রীরা তাদের শিল্পকর্ম এখানে তুলে ধরেছে। এক ভারত শ্রেষ্ঠ ভারতের ভাবনায় দেশের সাংস্কৃতিক ঐতিহ্যকে রক্ষা করতে ‘অমৃতোৎসব- স্বাধীনতার ৭৫তম বর্ষের উদযাপন ‘-শীর্ষক একটি বৈদ্যুতিন স্যুভেনির মন্ত্রী উদ্বোধন করেন।
অনুষ্ঠানে সিবিএসই-র চেয়ারম্যান শ্রী মনোজ আহুজা সহোদয় বিদ্যালয় গোষ্ঠীর বিভিন্ন উদ্যোগের কথা উল্লেখ করেন। বর্তমান সময়ে শিক্ষা ব্যবস্থার বিভিন্ন পরিবর্তনের কথা তিনি তাঁর ভাষণে তুলে ধরেন। সম্মেলনের উদ্বোধনী অধিবেশনে দেশ-বিদেশের ১৫ হাজার স্কুলের অধ্যক্ষ উপস্থিত ছিলেন।
CG/CB/NS
(Visitor Counter : 99
প্রধানমন্ত্রীরদপ্তর
প্রধানমন্ত্রী ‘আদি মহোৎসবে’ আগ্রহ নিয়ে সন্তোষ প্রকাশ করেছেন
নয়াদিল্লি, ২৩ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী ‘আদি মহোৎসবে’ আগ্রহ নিয়ে তাঁর খুশি প্রকাশ করেছেন। লোকসভার সাংসদ ডঃ ভোলা সিং-এর ট্যুইটের জবাব দিয়েছেন যেখানে শ্রী সিং জানিয়েছেন তাঁর ‘আদি মহোৎসবে’ পরিদর্শনের কথা এবং বলেছেন, এটা খুব সুচারু পদ্ধতিতে আয়োজিত হয়েছে যেখানে আপনি দেখতে পাবেন সারা ভারতের আদিবাসী সংস্কৃতির খুব সুন্দর প্রদর্শন।
প্রধানমন্ত্রী ট্যুইট করেছেন;
“এটা দেখে ভালো লেগেছে যে আপনি ‘আদি মহোৎসবে’-এ এতো আগ্রহ দেখিয়েছেন। আদিবাসী সমাজের সংস্কৃতি এবং তাঁদের খাদ্য রূচির সঙ্গে যুক্ত আপনার মনোভাব আগ্রহ বাড়াবে।”
PG/AP/NS
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২০ মার্চ, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৮১ কোটি ২১ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ২৬ হাজার ২৪০
সুস্পষ্টভাবে করোনায় আক্রান্তের হার ০.০৬ শতাংশ
জাতীয় স্তরে সুস্থতার হার বর্তমানে ৯৮.৭৪ শতাংশ
দেশে গত ২৪ ঘন্টায় সুস্থ হয়েছেন ৩ হাজার ১৯৬ জন; এরফলে, মোট সুস্থতার সংখ্যা বেড়ে ৪ কোটি ২৪ লক্ষ ৬৫ হাজার ১২২
দেশে গত ২৪ ঘন্টায় নতুন করে আক্রান্তের সংখ্যা ১ হাজার ৭৬১
দৈনিক ভিত্তিতে আক্রান্তের হার ০.৪১ শতাংশ
সাপ্তাহিক ভিত্তিতে আক্রান্তের হার ০.৪১ শতাংশ
এখনও পর্যন্ত মোট নমুনা পরীক্ষা হয়েছে ৭৮ কোটি ২৬ লক্ষ; দেশে গত ২৪ ঘন্টায় নমুনা পরীক্ষার সংখ্যা ৪ লক্ষ ৩১ হাজার ৯৭৩
CG/BD/AS/
(Visitor Counter : 84
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহের পৌরহিত্যে উচ্চ পর্যায়ের কমিটি পাঁচটি রাজ্যকে ১৭৫১.০৫ কোটি টাকা অতিরিক্ত কেন্দ্রীয় সহায়তায় অনুমোদন দিয়েছে
নতুন দিল্লি, ২৯ জানুয়ারি, ২০২১
কেন্দ্রীয় স্বরাষ্ট্রমন্ত্রী শ্রী অমিত শাহের পৌরহিত্যে উচ্চ পর্যায়ের কমিটি  ২০২০ সালে দক্ষিণ-পশ্চিম মৌসুমী বায়ুর জেরে বন্যা /ভূমিধ্বস
এবং ২০১৯-২০ তে শিলাবৃষ্টির কারণে রবি শস্যের ক্ষতির জন্য জাতীয় দুর্যোগ মোকাবিলা তহবিলের  আওতায় ক্ষতিগ্রস্থ পাঁচটি রাজ্যকে অতিরিক্ত কেন্দ্রীয় সহায়তায় অনুমোদন দিয়েছে । অতিরিক্ত কেন্দ্রীয় সহায়তা অনুমোদনের সময় কেন্দ্রীয় স্বরাষ্ট্রমন্ত্রী শ্রী অমিত শাহ বলেছেন, প্রধানমন্ত্রী শ্রী নরেন্দ্র মোদী এর নেতৃত্বে কেন্দ্রীয় সরকার আসাম,অরুণাচল প্রদেশ,ওড়িশা, তেলেঙ্গানা এবং উত্তরপ্রদেশের যে সব ভাই বোনেরা সাহসিকতার সঙ্গে প্রাকৃতিক দুর্যোগ মোকাবিলা করেছেন তাদের, সাহায্য করার সংকল্প নিয়েছে।
জাতীয় দুর্যোগ মোকাবিলা তহবিল  থেকে পাঁচটি রাজ্যকে ১৭৫১.০৫ কোটি টাকা অতিরিক্ত কেন্দ্রীয় সহায়তায় অনুমোদন দেওয়া হয়েছে ।
●২০২০ সালে দক্ষিণ-পশ্চিম মৌসুমী বায়ুর জেরে বন্যা /ভূমিধ্বসের কারণে ক্ষতিগ্রস্ত আসামের ৪৩৭.১৫ কোটি, অরুণাচল প্রদেশের ৭৫.৮৬ কোটি, ওড়িশার ৩২০.৯৪ কোটি, তেলেঙ্গানার ২৪৫.৯৬ কোটি এবং উওর প্রদেশের জন্য ৩৮৬.০৬কোটি টাকা অনুমোদন দেওয়া হয়েছে।
●২০১৯-২০ তে শিলাবৃষ্টির কারণে রবি শস্যের ক্ষতির জন্য উত্তর প্রদেশের জন্য ২৮৫.০৮ কোটি টাকা অনুমোদন দেওয়া হয়েছে।
সংশ্লিষ্ট ক্ষতিগ্রস্ত রাজ্য সরকারের কাছ থেকে স্মারকলিপি পাওয়ার অপেক্ষা না করে প্রাকৃতিক পর্যায়ের পরেই কেন্দ্রীয় সরকার পাঁচটি রাজ্যে আন্তঃমন্ত্রকের কেন্দ্রীয় দল পাঠিয়েছিল।
এগুলি ছাড়াও, ২০২০-২১ অর্থ বর্ষের মধ্যে কেন্দ্রীয় সরকার এ পর্যন্ত রাজ্য দুর্যোগ মোকাবিলা তহবিল থেকে ২৮ টি রাজ্যকে ১৯০৩৬.৪৩ কোটি টাকা এবং জাতীয় দুর্যোগ মোকাবিলা তহবিল থেকে ১১ টি রাজ্যকে ৪৪০৯.৭১ কোটি টাকা বরাদ্দ করেছে।
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা আরও কমে ২.৫০ লক্ষ; এই সংখ্যা মোট আক্রান্তের কেবল ২.৪৩ শতাংশ
সুস্থতার সংখ্যা বেড়ে ৯৯ লক্ষের বেশি, যা বিশ্বে সর্বাধিক
নয়াদিল্লি, ২ জানুয়ারি, ২০২১
দেশে দৈনিক ভিত্তিতে সুস্থতার সংখ্যা আক্রান্তের তুলনায় বাড়তে থাকায় সুস্পষ্টভাবে করোনায় আক্রান্তের হার লাগাতার কমছে। সুস্পষ্টভাবে করোনায় আক্রান্তের সংখ্যা আজ আরও কমে ২ লক্ষ ৫০ হাজার ১৮৩ হয়েছে।
ভারতে মোট আক্রান্তের কেবল ২.৪৩ শতাংশই এখন সুস্পষ্টভাবে করোনায় আক্রান্ত। দেশে গত ২৪ ঘন্টায় ১৯,০৭৯ জন করোনায় আক্রান্ত হলেও সুস্থতার সংখ্যা ২২,৯২৬। এর ফলে, সুস্পষ্টভাবে করোনায় আক্রান্তের সংখ্যা আরও ৪,০৭১টি কমেছে।
পাঁচটি রাজ্যে - কেরল, মহারাষ্ট্র, উত্তরপ্রদেশ, পশ্চিমবঙ্গ ও ছত্তিশগড়ে মোট আক্রান্তের ৬২ শতাংশই রয়েছেন।
ভারতে গত সাতদিনে প্রতি ১০ লক্ষে সর্বনিম্ন অর্থাৎ, ১০১ জন করে আক্রান্তের ঘটনা ঘটেছে। অন্যদিকে, গত সাতদিনে ব্রাজিল, রাশিয়া, ফ্রান্স, ইতালি, মার্কিন যুক্তরাষ্ট্র ও ব্রিটেনে প্রতি ১০ লক্ষে আক্রান্তের সংখ্যা ভারতের তুলনায় অনেক বেশি।
দেশে সুস্থতার সংখ্যা ধীরে ধীরে ১ কোটির দিকে অগ্রসর হচ্ছে। বর্তমানে এই সংখ্যা ৯৯ লক্ষ ৬ হাজার ৩৮৭। জাতীয় স্তরে সুস্থতার হার আজ আরও বেড়ে হয়েছে ৯৬.১২ শতাংশ। একইভাবে, সুস্থতার সংখ্যা এবং সুস্পষ্টভাবে আক্রান্তের সংখ্যার মধ্যে ফারাক বেড়ে দাঁড়িয়েছে ৯৬ লক্ষ ৫৬ হাজার ২০৪।
দেশে গত ২৪ ঘন্টায় আরোগ্যলাভকারীদের ৭৮.৬৪ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে গত ২৪ ঘন্টায় সর্বাধিক ৫,১১১ জন সুস্থ হয়েছেন। মহারাষ্ট্রে সুস্থ হয়েছেন ৪,২৭৯ জন। অন্যদিকে, পশ্চিমবঙ্গে আরও ১,৯৯৬ জন আরোগ্য লাভ করেছেন।
দেশে গত ২৪ ঘন্টায় নতুন করে আক্রান্তদের ৮০.৫৬ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে গত ২৪ ঘন্টায় সর্বাধিক ৪,৯৯১ জন আক্রান্ত হয়েছেন। মহারাষ্ট্রে আক্রান্তের সংখ্যা ৩,৫২৪। অন্যদিকে, পশ্চিমবঙ্গে আক্রান্ত হয়েছেন ১,১৫৩ জন।
করোনাজনিত কারণে দেশে গত ২৪ ঘন্টায় ২২৪ জনের মৃত্যু হয়েছে। এর মধ্যে ৭৫.৪৫ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্রে শুক্রবার মৃত্যু হয়েছে ৫৯ জনের। পশ্চিমবঙ্গে মারা গেছেন ২৬ জন এবং কেরলে মৃত্যু হয়েছে। ২৩ জনের।